《送宋屯田之湖南转运判官》
宋代·郑獬

绿绶郎官笑白头，更携龙节领诸侯。
抟风初击三千水，投刃方排十二牛。
行色未抛京洛地，先声已压洞庭秋。
汉家刺部官虽小，一鉴寒冰照八州。

作者简介：郑獬（1022——1072）字毅夫，号云谷，虔化人，江西宁都梅江镇西门人，因他的祖父前往湖北安陆经商，便寄居于此。商籍人安陆，详载宁都州志，少负售才词章豪伟，宋皇祐壬辰科举人，癸巳状元及第，初试国子监谢启曰，李广才气自谓无双。